 Jeremaya 42  Ndị ọchịagha niile ahụ na Johe nwa Kariya na Jezanaya nwa Hoshaya na ndị niile ahụ, malite nonye kasị nta ruo nonye kasị ukwuu, wee bịagwa Jeremaya onye amụma, sị: Biko, nụrụ arịrịọ anyị na-arịọ ka i meere anyị amara. Kpekuo Jehova bụ Chineke gị ekpere nihi anyị, nihi ndị a niile fọdụrụ, nihi na ọ bụ anyị fọdụrụ, naanị mmadụ ole na ole nime ọtụtụ ndị, dị nnọọ ka i ji anya gị na-ahụ anyị.Ka Jehova bụ Chineke gị gwa anyị ụzọ anyị kwesịrị ije ije na ya na ihe anyị kwesịrị ime.Jeremaya onye amụma wee sị ha: Anụla m. Lee, m ga-ekpeku Jehova bụ Chineke unu ekpere dị ka unu kwuru; ọ ga-erukwa na ihe ọ bụla Jehova zara unu, m ga-agwa ya unu. Ọ dịghị okwu ọ bụla m ga-ahapụ ịgwa unu.Ha wee sị Jeremaya: Ka Jehova bụrụ ezi onye akaebe kwesịrị ntụkwasị obi megide anyị ma ọ bụrụ na anyị emeghị kpọmkwem ihe ọ bụla Jehova bụ Chineke gị ziri gị ka ị gwa anyị.Ma ọ dị mma ma ọ dị njọ, anyị ga-erube isi nihe Jehova bụ Chineke anyị kwuru, bụ onye anyị na-ezi gị ka ị gakwuru, ka ihe wee gaziere anyị nihi na anyị rubere isi nihe Jehova bụ Chineke anyị kwuru.O wee ruo mgbe ụbọchị iri gasịrị na okwu Jehova ruru Jeremaya ntị.O wee kpọkọta Johe nwa Kariya na ndị ọchịagha niile bụ ndị ya na ha nọ nakwa mmadụ niile, malite nonye kasị nta ruo ọbụna nonye kasị ukwuu;o wee sị ha: Nke a bụ ihe Jehova bụ Chineke Izrel kwuru, bụ onye unu ziri m ka m mee ka ọ nụrụ arịrịọ unu na-arịọ ka o meere unu amara,Ọ bụrụ na unu ebiri nala a, m ga-ewu unu dị ka ụlọ, agaghị m etida unu, m ga-akụkwa unu dị ka mkpụrụ, agaghị m efopụ unu; nihi na m ga-agbanwe obi m nọdachi m mere ka ọ dakwasị unu.Unu atụla egwu nihi eze Babịlọn, bụ onye unu na-atụ egwu.M ga-emere unu ebere, ọ ga-emekwara unu ebere, meekwa ka unu laghachi nala unu.Ma ọ bụrụ na unu na-asị: Ee e; anyị agaghị ebi nala a! ka unu wee nupụ isi nihe Jehova bụ Chineke unu kwuru,wee sị: Ee e, kama ọ bụ nala Ijipt ka anyị ga-aga biri, bụ ebe anyị na-agaghị ahụ agha, ebe anyị na-agaghịkwa anụ ụda opi, ebe agụụ nri na-agaghịkwa agụ anyị; ọ bụ ebe ahụ ka anyị ga-ebi;ya mere, unu ndị Juda fọdụrụnụ, nụrụnụ ihe Jehova kwuru. Nke a bụ ihe Jehova nke ụsụụ ndị agha, bụ Chineke Izrel, kwuru: Ọ bụrụ na unu echee ihu ka unu banye Ijipt, unu ewee banye biri nime ya dị ka ndị ọbịa,mma agha ahụ unu na-atụ egwu ga-enweta unu nebe ahụ nala Ijipt, ụnwụ ahụ unu na-atụ ụjọ ya ga-esoro unu nazụ banye Ijipt; ọ bụkwa nebe ahụ ka unu ga-anwụ.Ọ ga-erukwa na ọ bụ ndị niile ahụ chere ihu ịbanye Ijipt ka ha biri nime ya dị ka ndị ọbịa ka mma agha na ụnwụ na ọrịa na-efe efe ga-egbu; ọ dịghị onye ga-alanahụ ma ọ bụ gbapụ nime ha, nihi ọdachi ahụ m ga-eme ka ọ dakwasị ha.Nihi na nke a bụ ihe Jehova nke ụsụụ ndị agha, bụ Chineke Izrel, kwuru, Dị nnọọ ka m wụkwasịrị ndị bi na Jeruselem iwe m na ọnụma m, otú ahụ ka m ga-awụkwasị unu ọnụma m maka na unu banyere Ijipt, unu ga-abụ ihe a bụrụ ọnụ na ihe ijuanya na ihe nkọcha na ihe ịkwa emo, unu agaghịkwa ahụ ebe a ọzọ.Unu ndị Juda fọdụrụnụ, Jehova ekwuwo okwu megide unu. Unu abanyela Ijipt. Unu ga-amara na mụ agbawo akaebe megide unu taa,na unu ejehiewo megide mkpụrụ obi unu; nihi na ọ bụ unu ziri m ka m gakwuru Jehova bụ Chineke unu, sị, Kpekuoro anyị Jehova bụ Chineke anyị ekpere; gwa anyị ihe ọ bụla Jehova bụ Chineke anyị kwuru, anyị ga-eme ya.M na-agwa unu taa, ma unu agaghị erube isi nihe Jehova bụ Chineke unu kwuru ma ọ bụ mee ihe ọ bụla o ziri m ka m gwa unu.Maranụ na mma agha na ụnwụ na ọrịa na-efe efe ga-egbu unu nebe ahụ na-atọ unu ụtọ ịbanye gaa biri dị ka ndị ọbịa. 